CELEX: 32022D0982
Language: sk
Date: 2022-06-16 00:00:00
Title: Rozhodnutie Rady (EÚ) 2022/982 zo 16. júna 2022 o predložení, v mene Európskej únie, návrhov na zmeny príloh I a II k Dohovoru o medzinárodnom obchode s ohrozenými druhmi voľne žijúcich živočíchov a rastlín (dohovor CITES) na účely 19. konferencie zmluvných strán dohovoru CITES a návrhu na zaradenie jedného druhu do prílohy III k dohovoru CITES

24.6.2022   
               
               
                  SK
               
               
                  Úradný vestník Európskej únie
               
               
                  L 167/95
               
            
         ROZHODNUTIE RADY (EÚ) 2022/982
         zo 16. júna 2022
         o predložení, v mene Európskej únie, návrhov na zmeny príloh I a II k Dohovoru o medzinárodnom obchode s ohrozenými druhmi voľne žijúcich živočíchov a rastlín (dohovor CITES) na účely 19. konferencie zmluvných strán dohovoru CITES a návrhu na zaradenie jedného druhu do prílohy III k dohovoru CITES
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 192 ods. 1 v spojení s článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Dohovor o medzinárodnom obchode s ohrozenými druhmi voľne žijúcich živočíchov a rastlín (ďalej len „dohovor CITES“) nadobudol platnosť 1. júla 1975. Únia pristúpila k dohovoru CITES na základe rozhodnutia Rady (EÚ) 2015/451 (1).
                  
               
                     (2)
                  
                  
                     Podľa článku XI ods. 3 dohovoru CITES môže konferencia zmluvných strán dohovoru CITES okrem iného prijímať rozhodnutia o zmene príloh I a II k dohovoru CITES.
                  
               
                     (3)
                  
                  
                     Okrem toho podľa článku XVI dohovoru CITES môže ktorákoľvek zmluvná strana dohovoru CITES predložiť sekretariátu dohovoru CITES zoznam druhov na zaradenie do prílohy III k dohovoru CITES, ktoré daná zmluvná strana považuje za druhy podliehajúce regulácii v rámci svojej jurisdikcie na účely predchádzania alebo obmedzenia nadmerného využívania a ktoré považuje za druhy, v prípade ktorých je potrebná spolupráca ostatných zmluvných strán pri kontrole obchodu.
                  
               
                     (4)
                  
                  
                     Konferencia zmluvných strán dohovoru CITES na svojom 19. zasadnutí, ktoré sa bude konať 14. až 25. novembra 2022 rozhodne o návrhoch na zmenu príloh I a II k dohovoru CITES. Zmluvné strany musia dané návrhy sekretariátu dohovoru CITES predložiť do 17. júna 2022. Takéto návrhy môže ako zmluvná strana dohovoru CITES predkladať aj Únia.
                  
               
                     (5)
                  
                  
                     Predloženie návrhov, ktoré má posúdiť konferencia zmluvných strán dohovoru CITES, vychádza z odbornej analýzy prínosov takýchto návrhov v súlade s kritériami stanovenými v dohovore CITES a s prihliadnutím na najlepšie dostupné vedecké dôkazy. Tieto dôkazy slúžia na podporu návrhov uvedených v tomto rozhodnutí s cieľom zabezpečiť, aby obchodovanie s dotknutými druhmi neohrozilo ich prežitie vo voľnej prírode,
                  
               PRIJALA TOTO ROZHODNUTIE:
         
            Článok 1
            Na účely 19. zasadnutia konferencie zmluvných strán Dohovoru o medzinárodnom obchode s ohrozenými druhmi voľne žijúcich živočíchov a rastlín (dohovor CITES) Únia:
            
                        —
                     
                     
                        predloží návrhy na zmeny príloh I a II k dohovoru CITES uvedené v prílohe I k tomuto rozhodnutiu,
                     
                  
                        —
                     
                     
                        spolupredloží návrh na zmenu prílohy II k dohovoru CITES uvedený v prílohe II k tomuto rozhodnutiu.
                     
                  
         
            Článok 2
            Únia predloží druhy uvedené na zozname v prílohe III k tomuto rozhodnutiu na zaradenie do prílohy III k dohovoru CITES.
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Luxemburgu 16. júna 2022
            
               
                  Za Radu
               
               
                  predseda
               
               O. DUSSOPT
            
         
         
            (1)  Rozhodnutie Rady (EÚ) 2015/451 zo 6. marca 2015 o pristúpení Európskej únie k Dohovoru o medzinárodnom obchode s ohrozenými druhmi voľne žijúcich živočíchov a rastlín (CITES) (Ú. v. EÚ L 75, 19.3.2015, s. 1).
      
      
         
            PRÍLOHA I
            Zmeny príloh I a II k dohovoru CITES
            
                        
                           Taxonomická skupina
                        
                     
                     
                        
                           Taxón (bežný názov)
                        
                     
                     
                        
                           Návrh
                        
                     
                  
                        Plazy
                     
                     
                        
                           Physignathus cocincinus
                        
                        (agama kočinčínska)
                     
                     
                        Zahrnúť do prílohy II
                     
                  
                         
                     
                     
                        
                           Cuora galbinifrons
                        
                        (kuora žltookrajová)
                     
                     
                        Presun z prílohy II do prílohy I
                     
                  
                        Obojživelníky
                     
                     
                        
                           Laotriton laoensis
                        
                        (mlok pyskatý)
                     
                     
                        Zahrnúť do prílohy II
                        S nulovou ročnou kvótou (kód pôvodu W) na komerčné účely
                     
                  
                        
                           Agalychnis lemur
                        
                        (rosnička Agalychnis lemur)
                     
                     
                        Zahrnúť do prílohy II
                        S nulovou ročnou kvótou (kód pôvodu W) na komerčné účely
                     
                  
                        Ryby
                     
                     
                        Všetky druhy patriace do čeľade Sphyrnidae spp. (žralok kladivohlavý) doteraz nezaradené do prílohy II
                     
                     
                        Zahrnúť do prílohy II
                     
                  
                        Bezstavovce
                     
                     
                        
                           Thelenota ananas, T. anax,
                        
                        
                           T. rubralineata
                        
                        (holotúrie)
                     
                     
                        Zahrnúť do prílohy II
                     
                  
                        Stromy
                     
                     
                        
                           Khaya spp.
                        (africký mahagón)
                        africké populácie
                     
                     
                        Zahrnúť do prílohy II s poznámkou č. 17
                     
                  
                        
                           Afzelia spp.
                        (afzélia)
                        africké populácie
                     
                     
                        Zahrnúť do prílohy II s poznámkou č. 17
                     
                  
                         
                     
                     
                        
                           Dipteryx spp.
                     
                     
                        Zahrnúť do prílohy II s poznámkou č. 17 + semená
                     
                  
                         
                     
                     
                        
                           Handroanthus spp.
                        (lapačovník); Tabebuia spp. a Roseodendron spp.
                     
                     
                        Zahrnúť do prílohy II s poznámkou č. 17
                     
                  
                         
                     
                     
                        
                           Pterocarpus spp.
                        (santalovec)
                        africké populácie
                     
                     
                        Zahrnúť do prílohy II s poznámkou č. 17
                     
                  
                        Iné rastliny
                     
                     
                        
                           Rhodiola spp.
                     
                     
                        Zahrnúť do prílohy II s poznámkou č. 2
                     
                  
      
      
         
            PRÍLOHA II
            Zmena prílohy II k dohovoru CITES, ktorá sa má predložiť spoločne
            
                        
                           Navrhovateľ
                        
                     
                     
                        
                           Taxonomická skupina
                        
                     
                     
                        
                           Taxón (bežný názov)
                        
                     
                     
                        
                           Návrh
                        
                     
                  
                        Panama
                     
                     
                        drsnokožce
                     
                     
                        
                           Carcharhinidae spp.
                        
                        žralokovité
                     
                     
                        Zahrnúť do prílohy II
                     
                  
      
      
         
            PRÍLOHA III
            Zmena prílohy III k dohovoru CITES
            
                        
                           Caribena versicolor
                        
                     
                     
                        Príloha III